**DECIZIE**

Nr. 2731 din 25.04.2016

Ca urmare a cererii adresate de **S.C. DANUBIUS HUNTERS S.R.L.**, cu sediul în București, sector 6, Calea Giulești, nr. 333, bl. C14, ap. 15, înregistrată la A.P.M. Giurgiu cu nr. 2731 din 05.04.2016, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 25.04.2016, că planul „**Consolidare, modificări interioare, extindere și supraetajare corp C1, regim final de înălțime P+2E**” ce se va realiza în extravilanul comunei Singureni, satul Singureni, CF nr. 30167, jud. Giurgiu, nu se supune evaluării de mediu şi nu se supune evaluării adecvate, conform procedurii aprobată prin H.G. nr. 1076/2004 și se va emite actul de reglementare după completarea documentației cu actele solicitate prin adresa nr. 2731/25.04.2016..

**Motivele care au stat la baza deciziei sunt următoarele:**

1.Caracteristicile planului:

1. planul nu este relevant pentru integrarea consideraţiilor de mediu, mai ales din perspectiva dezvoltării durabile;
2. din plan nu decurg probleme de mediu relevante;
3. în cadrul planului nu apar probleme pentru implementarea legislaţiei naţionale şi comunitare de mediu.
4. Prin planul urbanistic zonal se prevede reglementarea întregului teren în suprafaţă de 5000 mp, cu scopul ridicării nivelului de exploatare urbană a terenului până la indicatorii admişi pentru o zonă funcţională  **mixtă-locuire si servicii.**

 Soluția propusă:

Funcţiunea propusă pe terenul studiat este de locuire.

Pe amplasamentul studiat sunt existente următoarele construcții:

C1-locuintă - cu o suprafața construită la sol de 178,61mp

C2-sală sedințe-cu o suprafața construită la sol de 86,88mp

C3-cabană muncitori-cu o suprafața construită la sol de 39,47mp

C4-garaj--cu o suprafața construită la sol de 39,47mp

Se doreste mentinerea întocmai a funcțiunilor si a formelor fizice, construite pentru C2, C3 si C4.

Interventiile propuse si obiectivele constructive propuse pe amplasamentul studiat sunt:

 Consolidare, modificari interioare, extindere si supraetajare corp C1:

 Se doreste consolidarea constructiei C1, cu functiunea de locuintă, astfel incât să suporte recompartimentari interioare, extinderi pe verticală (de la regimul de inaltime P până la regimul de inaltime P+2E) si extinderi pe orizontală de la suprafata construită de 178,61mp până la suprafața construită de 508mp.